**ΕΝΟΤΗΤΑ 1η**

**Α.ΜΕΤΑΦΡΑΣΗ**

**Πατρική δικαιοσύνη**

Ἀνὴρ γένει Μάρδος --- **Ένας άντρας, Μάρδος στην καταγωγή,**

παῖδας εἶχεν ἑπτά. ---- **είχε επτά παιδιά.**

Τούτων ὁ νεώτατος κακὰ πολλὰ τοὺς ἄλλους εἰργάζετο. ----

**Από αυτούς ο πιο νέος προκαλούσε πολλά κακά στους άλλους.**

Καὶ τὰ μὲν πρῶτα ἐπειρᾶτο αὐτὸν ὁ πατὴρ ῥυθμίζειν λόγῳ·--

**Και αρχικά ο πατέρας του προσπαθούσε να τον συνετίσει με τα λόγια**·

ἐπεὶ δὲ οὒκ ἐπείθετο, -----------**επειδή όμως δεν πειθόταν,**

πρὸς τοὺς δικαστὰς ἤγαγε -- **τον οδήγησε μπροστά στους δικαστές**

καὶ ὅσα αὐτῷ ἐτετόλμητο ἀκριβῶς κατηγόρησε,-------

**και τον κατηγόρησε για όσα αυτός είχε αποτολμήσει,**

καὶ ᾔτει παρὰ τῶν δικαστῶν ἀποκτεῖναι τὸν νεανίσκον.---

**και ζητούσε από τους δικαστές να εκτελέσουν το νέο**.

Οἱ δὲ ἐξεπλάγησαν καὶ ἀμφοτέρους ἐπὶ τὸν βασιλέα Ἀρταξέρξην ἤγαγον. ---

**Αυτοί έμειναν έκπληκτοι και οδήγησαν και τους δυο στο βασιλιά Αρταξέρξη.**

Τὰ αὐτὰ δὲ λέγοντος τοῦ Μάρδου, βασιλεὺς ἔφη:

**Κι ενώ ο Μάρδος έλεγε τα ίδια, ο βασιλιάς είπε:**

«Εἶτα τολμήσεις τὸν υἱὸν ἀποθνῄσκοντα ὑπομεῖναι;»

**«Αλήθεια, θα έχεις το θάρρος να αντέξεις να πεθαίνει ο γιος σου;»**

Ὁ δὲ ἔφη «πάντων μάλιστα·--- **Κι αυτός είπε «βεβαιότατα·**

ἐπεὶ καὶ ὅταν τῶν φυομένων θριδακινῶν τάς ἐκφύσεις τὰς πικρὰς ἀφαιρῶ,

**γιατί και όταν αφαιρώ από τα μαρούλια που φυτρώνουν, τις πικρές παραφυάδες,**

οὐδὲν ἡ μήτηρ αὐτῶν λυπεῖται,----- **η μητέρα τους καθόλου δε λυπάται,**

ἀλλὰ θάλλει μᾶλλον καὶ γλυκίων γίνεται». ==

**αλλά ανθίζει περισσότερο και γίνεται γλυκύτερη.»**

Ταῦτα ἀκούσας Ἀρταξέρξης ἐπῄνεσε μὲν τὸν ἄνδρα

**Αφού άκουσε αυτά ο Αρταξέρξης, επαίνεσε τον άντρα**

καὶ τῶν βασιλικῶν δικαστῶν ἐποίησεν ἕνα,

**και τον έκανε ένα από τους βασιλικούς δικαστές,**

εἰπὼν ὅτι ὁ περὶ τῶν ἰδίων παίδων οὕτω δικαίως ἀποφαινόμενος

**λέγοντας ότι αυτός που διατυπώνει τόσο δίκαιες κρίσεις για τα παιδιά του** πάντως καὶ ἐν τοῖς ἀλλοτρίοις--- **οπωσδήποτε και στις ξένες υποθέσεις**

ἀκριβής ἔσται δικαστὴς καὶ ἀδέκαστος,--

**θα είναι δίκαιος δικαστής και αδέκαστος,**

ἀφῆκε δὲ καὶ τὸν νεανίαν τῆς τιμωρίας

**, και απάλλαξε από την τιμωρία το νέο**,

ἀπειλῶν αὐτῷ θανάτου,-- απειλ**ώντας τον με θάνατο**

ἐὰν ἀδικῶν φωραθῇ ἕτερα---**αν πιαστεί να το ξανακάνει**

**Β.ΕΡΩΤΗΣΕΙΣ ΚΑΤΑΝΟΗΣΗΣ**

1.Πόσα παιδιά είχε κάποιος Μάρδος; Ἀνὴρ γένει Μάρδος παῖδας εἶχεν ἑπτά.

2.Ποια διαγωγή έδειχνε το μικρότερο από αυτά; Τούτων ὁ νεώτατος κακὰ πολλὰ τοὺς ἄλλους εἰργάζετο.

3.Τι προσπαθούσε αρχικά να κάνει ο πατέρας του; Καὶ τὰ μὲν πρῶτα ἐπειρᾶτο αὐτὸν ὁ πατὴρ ῥυθμίζειν λόγῳ•

4.Τι έκανε στη συνέχεια ο πατέρας του, αφού δεν υπάκουε; ἐπεὶ δὲ οὐκ ἐπείθετο, πρὸς τοὺς δικαστὰς ἤγαγε καὶ ὅσα αὐτῷ ἐτετόλμητο ἀκριβῶς κατηγόρησε

5.Τι ζητούσε ο πατέρας από τους δικαστές; καὶ ᾔτει παρὰ τῶν δικαστῶν ἀποκτεῖναι τὸν νεανίσκον.

6.Πώς αντέδρασαν οι δικαστές και τι έκαναν; Οἱ δὲ ἐξεπλάγησαν καὶ ἀμφοτέρους ἐπὶ τὸν βασιλέα Ἀρταξέρξην ἤγαγον.

7.Τι ρώτησε ο Αρταξέρξης το Μάρδο; βασιλεὺς ἔφη: «Εἶτα τολμήσεις τὸν υἱὸν ἀποθνῄσκοντα ὑπομεῖναι;»

8.Τι απάντησε στο βασιλιά ο πατέρας και πώς αιτιολόγησε την απάντησή του; Ὁ δὲ ἔφη «πάντων μάλιστα• ἐπεὶ καὶ ὅταν τῶν φυομένων θριδακινῶν τὰς ἐκφύσεις τὰς πικρὰς ἀφαιρῶ, οὐδὲν ἡ μήτηρ αὐτῶν λυπεῖται, ἀλλὰ θάλλει μᾶλλον καὶ γλυκίων γίνεται».

9.Ποια ήταν η στάση του Αρταξέρξη ύστερα από όσα άκουσε; Ταῦτα ἀκούσας Ἀρταξέρξης ἐπῄνεσε μὲν τὸν ἄνδρα καὶ τῶν βασιλικῶν δικαστῶν ἐποίησεν ἕνα

10.Τι είπε ο βασιλιάς για να δικαιολογήσει την πράξη του; εἰπὼν ὅτι ὁ περὶ τῶν ἰδίων παίδων οὕτω δικαίως ἀποφαινόμενος πάντως καὶ ἐν τοῖς ἀλλοτρίοις ἀκριβὴς ἔσται δικαστὴς καί ἀδέκαστος

11.Τι απέγινε ο γιος του Μάρδου; ἀφῆκε δὲ καὶ τὸν νεανίαν τῆς τιμωρίας 12.Ποια απειλή εκτόξευσε ο Αρταξέρξης εναντίον του άτακτου γιου; ἀπειλῶν αὐτῷ θανάτου, ἐὰν ἀδικῶν φωραθῇ ἕτερα

**Γ. Λεξιλόγιο :**

πειρῶμαι = προσπαθώ

ἄγω = φέρνω, οδηγώ

αἰτῶ = ζητώ

ἀποκτείνω = σκοτώνω

ἀμφότεροι-αι-α = και οι δύο

φημί = ισχυρίζομαι

ἀποθνῄσκω = πεθαίνω

ποιῶ = κάνω

1. ἀλλότριος-α-ον = ξένος

**Δ.AΣΚΗΣΕΙΣ ΛΕΞΙΛΟΓΙΟΥ**

. Ποιες από τις παρακάτω λέξεις είναι απλές και ποιες σύνθετες;

Δίκη,διορίζω,δίψα,επιβολή,ικετεύω,δικολόγος,ίλιγγος,καταλύω.κατάλογος

2.Από ποια συνθετικά απαρτίζονται οι παρακάτω σύνθετες λέξεις;

* Αγράμματος
* Αγύμναστος
* Βραδύπους
* Γεωγράφος
* Γυμνασιάρχης
* Ειδωλολάτρης
* Είσοδος
* Θεοφόρος
* Ελαφοκτόνος
* Εργοδότης

3.Να αντιστοιχίσετε τις πρωτότυπες λέξεις της Α με τις παράγωγές τους της Β΄:

Α:πένθος,πένομαι,πέμπω,στέλλω,πέρας,συμβάλλω, τυγχάνω,δέδοικα,ορύττω,διαλέγομαι,τέμνω,νομίζω

Β:διάλογος,περαίνω,τομή,πένθιμος,συμβολή,νόμισμα,πένης,στολή,πομπός,

τυχερός,δέος,όρυγμα,

**Ε.ΓΡΑΜΜΑΤΙΚΗ**

1. Να συµπληρώσετε τον παρακάτω πίνακα:

Ενεστώτας Μέλλοντας Αόριστος Παρακείµενος

Λύειν

γραψόµενος

λύσασθαι

γεγραφώς

1. Να γράψετε τα παρακάτω ονόµατα στη σωστή πτώση:

* πραγµα (γεν. ενικ.)
* δωρεά (αιτ. ενικ.)
* χρηµα (δοτ. πληθ.)
* Έλλην (δοτ. πληθ.)
* γέρων (δοτ. ενικ.)
* παις (δοτ. ενικ.)
* φίλος (δοτ. πληθ.)
* ελπίς (γεν. πληθ.)
* διαβολή (αιτ. πληθ.)
* ανήρ (κλητ. ενικ)

3. Να γράψετε στη δοτική ενικού και πληθυντικού τα παρακάτω ουσιαστικά : το ρεύµα, ο γέρων, ο γίγας, ο ανδριάς, το φυτόν, η οδός, η πόλις, ο δικαστής, ο βασιλεύς, η εύφορος χωρα:

4.ΧΡΟΝΙΚΗ ΑΝΤΙΚΑΤΑΣΤΑΣΗ ΡΗΜΑΤΩΝ ΤΟΥ ΚΕΙΜΈΝΟΥ

* Έχει-**είχε**-έξει-έσχε-έσχηκε-έσχήκει
* Πέιθεται- **επείθετο** –πείσεται-επείσατο –πέπεισται-επέπειστο
* **Λέγοντος**-λέξοντος-λέξαντος-ειρηκότος
* Τολμάς-ετόλμας-**τολμήσεις-**ετόλμησας-τετόλμηκας-ετετολμήκεις
* Ακούων-ακούσων-**ακούσας-**ακηκοώς
* Ποιεί-εποίουν-ποιήσει-**εποίησε**-πεποίηκε-επεποιήκει
* **Αδικών-**αδικήσων-αδικήσας-ηδικηκώς

.

**ΣΤ.ΣΥΝΤΑΚΤΙΚΟ**

1. **Συντακτική αναγνώριση λέξεων του κειμένου**

**Ανήρ:**υποκείμενο στο είχεν»

**Παίδας:**αντικείμενο στο « είχεν»

**Ο νεώτατος:**υποκείμενο στο «ειργάζετο»

**Ο πατήρ:** υποκείμενο στο «επειράτο»

**Αποκτείναι:**αντικείμενο στο «ήτει»

**Αμφοτέρους :**αντικείμενο στο «ήγαγον»

**Αποθνήσκοντα:κατηγορ**ηματική μετοχή

**Τας εκφύσεις:**αντικείμενο στο «αφαιρώ»

**Η μήτηρ:**υποκείμενο στο «λυπείται»

**Γλυκίων:**κατηγορούμενο στο «μήτηρ»

**Ακούσας:**χρονική μετοχή

**Ειπών:**χρονική μετοχή

**Δικαστής:**κατηγορούμενο στο «αποφαινόμενος»

**Της τιμωρίας:**αντικείμενο στο «αφήκε»

**Απειλών:**τροπική μετοχή

**Αδικών:**κατηγορηματική μετοχή

2. Να κάνετε συντακτική αναγνώριση όλων των υπογραμμισμένων λέξεων των παρακάτω προτάσεων:

α. Ι**ατρός** ήν άτεχνος.

β. Ουτος εστίν **ο µάντις.**

γ. Ο Νείλος θ**εός** προσηγορεύετο.

δ. **Σωκράτη**ς εστί σοφός.

ε. Ου **τούτο** ερωτώ σε.

στ. Πασαν **υµιν** τήν αλήθειαν ερώ.

ζ. Παρεσκευασάµην µέν **έγωγε** µάχεσθαι.

η. Τόν καλόν καγαθόν **άνδρα** ευδαίµονα ε**ίναι** φηµί.

θ. Άρξοµαι από της ιατρικής **λέγων**

ι. Έπεµψε τινά **ερούντα**

ια. ∆ίκαια **δράσας** συµµάχους έξεις **θεούς.**

ιβ. **Πολλοί** όντες ευγενείς, εισί **κακοί.**

ιγ. Ορώµεν πάντα αληθή **όντα,** ά λέγετε.